પ્રાપ્ત માહિતી અનુસાર આ અંગેની વિગત એવી છે કે ગાંધીનગર જિલ્લાના ઝુંડાલ નજીકથી પસાર થતી નર્મદા કેનાલમાં ૨૨ વર્ષના વયના યુવાનનો બરમુડો અને ટીશર્ટ પહેરેલો મૃતદેહ તરતો હોવાની જાણ થતાં લોકોનાં ટોળેટોળાં કેનાલ પાસે ભેગાં થયાં હતાં. આ જ સ્થળેથી પણ ૪૦ વર્ષના વયના એક યુવાનનો મૃતદેહ મળી આવ્યો હતો. જ્યારે સુઘડ ગામ નજીકની કેનાલમાંથી ૩૫ વર્ષીય યુવાનનો એક મૃતદેહ મળી આવતાં પોલીસે તાત્કાલિક પહોંચી જઈ કાર્યવાહી શરૂ કરી હતી.